Rusia ye  una sociedat diversa y multietnica. Os rusos forman un 80% d'a población total d'a Federación Rusa. Con tot y con ixo, i viven más de 120 grupos etnicos. Belluns d'istos pueblos son muit chicotz, con menos de 1000 individuos; de feito, amás d'os rusos nomás os tartres, os ucraineses, os chubaxes, os baxquirs, os chechens y os armenios superan o millón de presonas.[1] A Federación Rusa reconoixe a diversidat etnica en estar formata por 21 republicas de minorías, 10 destritos autonomos y una rechión autonoma. En istas rechions, a nacionalidat eponima, manimenos, ye inferior, en numero, a los rusos que i viven.[1] Bellas minorías nacionals demandan mayor autonomía u y encluso a independencia.